ช่วยสรุปเรื่อง "เศรษฐกิจไทยเป็นอย่างไร เมื่ออยู่ในภาวะไม่ล็อกดาวน์" ให้หน่อยค่ะ
ในส่วนประมาณการผลกระทบทางเศรษฐกิจ อาจเทียบเคียงโดยใช้ประสบการณ์มาตรการล็อกดาวน์รอบสองในยุโรปที่ทำคล้ายๆ ประเทศไทย คือไม่ถึงกับปิดหมดทุกสถานที่ แต่ใช้มาตรการควบคุมเข้มงวดขึ้น เช่นในฝรั่งเศส พบว่าส่งผลให้ GDP หดตัวประมาณครึ่งหนึ่งของการล็อกดาวน์รอบแรก เช่น ของฝรั่งเศสจากหดตัว 30% เหลือราวหดตัว 15% ภายใต้สมมติฐานดังกล่าว กรณีของไทย จากล็อคดาวน์รอบแรกที่ GDP ติดลบต่ำสุดในไตรมาส 2 ปี 2563 ที่ -12.2% (ข้อมูลจากสภาพัฒน์ฯ) สำหรับมาตรการล็อกดาวน์แบบกึ่งล็อกดาวน์รอบนี้ ก็น่าทำให้เศรษฐกิจหดตัวราว 5-7% จากรายงาน KKP Insight ที่ประเมินผลกระทบของ COVID-19 ต่อภาคธุรกิจว่าภาคธุรกิจใดได้รับผลกระทบมากหรือน้อย โดยใช้เกณฑ์ลักษณะของธุรกิจว่าอ่อนไหวต่อภาวะเศรษฐกิจและมาตรการของภาครัฐเพียงใด เกณฑ์ที่ใช้ประกอบด้วย 3 ด้านในการพิจารณาความรุนแรงของผลกระทบ ได้แก่ (1) ธุรกิจเกี่ยวกับสินค้าและบริการที่ไม่จำเป็น ซึ่งเสี่ยงถูกตัดออกจากการใช้จ่ายเป็นลำดับต้นๆ (2) ความเป็นไปได้ในการทำธุรกิจจากที่บ้าน และ (3) ความสามารถในการขายสินค้าหรือบริการแก่ลูกค้าภายใต้มาตรการ social distancing จากการประเมิน พบว่าภาคธุรกิจที่คาดว่าได้รับผลกระทบต่อการจ้างงานมากที่สุด คือ ธุรกิจโรงแรมและภัตตาคาร ธุรกิจบันเทิงและนันทนาการ การขนส่ง การค้าส่งและค้าปลีก รวมถึงธุรกิจก่อสร้างและอสังหาริมทรัพย์ อย่างไรก็ตาม มีผู้ประกอบการบางรายสามารถรับมือการระบาดและสถานการณ์ล็อกดาวน์ในรอบนี้ได้ดีขึ้น เช่น ธุรกิจที่พึ่งพาวัตถุดิบจากต่างประเทศ พบว่าในสถานการณ์ปัจจุบัน ผู้ที่ไม่ได้รับผลกระทบ คือผู้ที่บริหารวัตถุดิบ หรือ supply chain ได้ดี ใช้ประสบการณ์จากรอบก่อน จัดการเรื่องความขาดแคลนวัตถุดิบที่เกิดจากการปิดประเทศ หาผู้ผลิตรายสำรอง ช่วยให้การผลิตในรอบนี้ไม่หยุดชะงักเหมือนรอบที่แล้ว
ผลกระทบทางเศรษฐกิจ อาจเทียบโดยใช้ประสบการณ์ของมาตรการล็อกดาวน์รอบสองในยุโรปคล้ายๆ ประเทศไทยคือ ทุกสถานที่ไม่ถึงกับปิดหมด แต่ใช้มาตรการเข้มงวดขึ้น กรณีของไทยจากล็อคดาวน์รอบแรก GDP ติดลบต่ำสุดในไตรมาส 2 ปี 2563 ที่ -12.2% ส่วนมาตรการล็อกดาวน์แบบกึ่งล็อกดาวน์ก็ทำให้เศรษฐกิจหดตัวราว 5-7%
จากรายงานของ KKP Insight ที่ประเมินผลกระทบของ COVID-19 ต่อภาคธุรกิจ โดยใช้เกณฑ์ของธุรกิจว่าอ่อนไหวต่อภาวะเศรษฐกิจและมาตรการภาครัฐเพียงใด 3 ด้าน ได้แก่
1. ธุรกิจเกี่ยวกับสินค้าและบริการที่ไม่จำเป็น เสี่ยงถูกตัดออกจากการใช้จ่ายเป็นลำดับต้นๆ
2. ความเป็นไปได้ในการทำธุรกิจที่บ้าน
3. ความสามารถในการขายสินค้าหรือบริการแก่ลูกค้าภายใต้มาตรการ social distancing
จากการประเมิน พบว่าภาคธุรกิจที่มีผลกระทบต่อการจ้างงานมากที่สุด คือ ธุรกิจโรงแรมและภัตตาคาร ธุรกิจบันเทิงและนันทนาการ การขนส่ง การค้าส่งและค้าปลีก ธุรกิจก่อสร้างและอสังหาริมทรัพย์ มีผู้ประกอบการบางรายสามารถรับมือกับสถานการณ์ล็อกดาวน์บได้ดีขึ้น
9.เศรษฐศาสตร์การเงิน